pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมต.อนุชา เป็นประธานทอดผ้าป่าทุนเล่าเรียนหลวงสำหรับพระสงฆ์ไทย คณะสงฆ์กรุงเทพมหานคร
วันเสาร์ที่ 13 พฤศจิกายน 2564
รมต.อนุชา เป็นประธานทอดผ้าป่าทุนเล่าเรียนหลวงสําหรับพระสงฆ์ไทย คณะสงฆ์กรุงเทพมหานคร
รมต.อนุชา เป็นประธานทอดผ้าป่าทุนเล่าเรียนหลวงสําหรับพระสงฆ์ไทย คณะสงฆ์กรุงเทพมหานคร
วันนี้ (13พฤศจิกายน2564) ณ วัดมหาธาตุยุวราชรังสฤษฎิ์ ราชวรมหาวิหาร เขตพระนคร กรุงเทพมหานคร เจ้าประคุณสมเด็จพระมหารัชมงคลมุนี เจ้าคณะใหญ่หนกลาง เป็นประธานฝ่ายสงฆ์ และนายอนุชา นาคาศัย รัฐมนตรีประจําสํานักนายกรัฐมนตรี เป็นประธานฝ่ายคฤหัสถ์ พิธีทอดผ้าป่าเพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสบทบทุนโครงการทุนเล่าเรียนหลวงสําหรับพระสงฆ์ไทย คณะสงฆ์กรุงเทพมหานคร
สําหรับโครงการทุนเล่าเรียนหลวงฯ เกิดขึ้นได้ด้วยราชอาณาจักรไทยสถิตสถาพรอยู่ได้ด้วยมีสถาบันพระพุทธศาสนา และสถาบันพระมหากษัตริย์คอยเกื้อหนุน ค้ําจุนให้ดํารงความเป็นไทยสืบมานับแต่บรรพกาลตราบกระทั่งปัจจุบัน การดํารงอยู่ของพระพุทธศาสนาบนแผ่นดินไทย ย่อมเสมอด้วยการดํารงอยู่ของชาติบ้านเมือง พระมหากษัตริย์ทุกพระองค์จึงทรงรับพระราชภาระใส่พระราชหฤทัยทํานุบํารุง การศึกษาพระปริยัติธรรม ทรงพากเพียรแก้ไขปัญหาและอุปสรรคให้ผ่านพ้น ดลบันดาลความเจริญก้าวหน้ามาสู่การศึกษา ของพระสงฆ์ไทยสืบมาทุกยุคทุกสมัย ด้วยตราบใดที่พระปริยัติธรรมยังคงดํารงอยู่อย่างบริสุทธิ์บริบูรณ์ และตราบใดที่ พระสงฆ์ยังคงทําหน้าที่เผยแผ่พระสัทธรรมได้อย่างถูกต้องตามหลักการในพระไตรปิฎก ตราบนั้นก็เปรียบประดุจสมเด็จพระ สัมมาสัมพุทธเจ้ายังเสด็จดํารงพระชนม์ชีพอยู่เป็นพระศาสดาของพระศาสนานี้มิมีวันดับสูญ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นผู้พระราชทานกําเนิดโครงการทุนเล่าเรียนหลวงสําหรับพระสงฆ์ไทย แม้เสด็จสวรรคต ล่วงลับไปแล้ว แต่สมเด็จบรมบพิตร พระราชสมภารเจ้ารัชกาลปัจจุบัน ผู้ทรงพระคุณอันประเสริฐยังทรงเอาพระราชหฤทัยใส่ สืบสาน รักษา และต่อยอดพระราชกรณียกิจประการนี้สืบมา สมควรที่พุทธบริษัททุกหมู่เหล่า จักร่วมกันเจริญรอยตามเบื้อง พระยุคลบาทสนับสนุนโครงการนี้ เพื่อความไพบูลย์วัฒนาของการศึกษาสําหรับพระสงฆ์ไทย อันจักยังคุณูปการยิ่งใหญ่แก่ สถาบันชาติและสถาบันพระพุทธศาสนาเป็นหลักชัยของชีวิตชาวไทยทั้งหลายสืบไป
................................
รัฐบาลไทย-ข่าวทำเนียบรัฐบาล- กรมเจ้าท่า คุมเข้มการกู้เรือ ป.อันดามัน 2
วันพุธที่ 26 มกราคม 2565
กรมเจ้าท่า คุมเข้มการกู้เรือ ป.อันดามัน 2
พร้อมบูรณาการแผนขจัดคราบน้ํามัน เพื่อคามปลอดภัยและสิ่งแวดล้อมทางทะเล
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัยประชุมติดตามกรณี เรือ ป.อันดามัน 2 ที่เกิดเหตุอับปาง บริเวณอ่าวไทย จังหวัดชุมพร ร่วมกับ ศรชล. กรมควบคุมมลพิษ กรมทรัพยากรทางทะเลและชายฝั่ง กรมประมง และสํานักงานเจ้าท่าภูมิภาคสาขาชุมพร ผ่านระบบ VDO Conferrence โดยที่ประชุมมีมติการประชุม ดังนี้ กรมเจ้าท่า มีหน้าที่กํากับดูแลด้านความปลอดภัยรวมถึงด้านสิ่งแวดล้อมทางทะเล ให้ทําการออกติดตามประเมินการกระจายน้ํามันบริเวณชายฝั่ง ร่วมกับกรมทรัพยากรทางทะเลและชายฝั่ง กรมประมง เพื่อสกัดกั้นน้ํามันไม่ให้กระจายตัวและสร้างผลกระทบต่อชายฝั่ง
รองอธิบดีกรมเจ้าท่า ด้านปลอดภัย เปิดเผยว่า กรมเจ้าท่า ได้เร่งรัดให้เจ้าของเรือเข้าสํารวจตัวเรือ พร้อมกู้สินค้า ซึ่งเจ้าของเรือได้รับทราบพร้อมเตรียมการดําน้ําสํารวจสภาพตัวเรือทันที พร้อมสั่งการสํานักงานเจ้าท่าภูมิภาคสาขาชุมพร ออกประกาศชาวเรือ เตือนให้ระวังการเดินเรือใกล้บริเวณที่เรือจมอย่างต่อเนื่อง สําหรับหน่วยงานอื่น ๆ อาทิ กองทัพเรือ ได้ทําการจัดส่งยานสํารวจใต้น้ําบริเวณที่เรือจม ภายหลังสํารวจและได้ข้อมูลสภาพใต้น้ําแล้วจะประเมินและวางแผนการดูดน้ํามันขึ้นภายใน 7 วัน กรมควบคุมมลพิษ ดําเนินการประเมิน model สถานการณ์คราบน้ํามันรั่วไหล ยังไม่ได้ส่งผลกระทบต่อชายฝั่ง และจากการตรวจสอบข้อมูลของเรือ ป.อันดามัน 2 พบว่าไม่มีการทําประกันภัย การปฎิบัติการจึงต้องพิจารณาประกอบในฐานะผู้ประสบภัย ในส่วนการขจัดคราบน้ํามัน กรมเจ้าท่า ได้เตรียมพร้อมทุ่นกักน้ํามันไว้จํานวน 600 เมตร เพื่อป้องกันพื้นที่อ่อนไหวและสารสลายคราบน้ํามันจํานวน 600 ลิตร โดยเจ้าหน้าที่จากสํานักความปลอดภัยและสิ่งแวดล้อมทางน้ํา ได้ลงพื้นที่เก็บตัวอย่างคราบน้ํามัน พร้อมกันนี้ สํานักงานเจ้าท่าภูมิภาค สาขาชุมพร ได้นําเรือตรวจการณ์เจ้าท่า 1302 และเจ้าหน้าที่ สํารวจค้นหาคราบน้ํามันและความเสียหายที่อาจเกิดขึ้น โดยการลงพื้นที่ในวันนี้ยังไม่พบคราบน้ํามันที่จะส่งผลและสร้างความเสียหายในบริเวณชายฝั่งและบริเวณโดยรอบ
ทั้งนี้ กรมเจ้าท่า เตรียมพร้อมและเล็งเห็นถึงความสําคัญในการรักษาความปลอดภัยทางทะเล รวมถึงการดูแลป้องกันรักษาสภาพแวดล้อมทางทะเล จากคราบน้ํามัน ไม่ให้กระทบกับสิ่งมีชีวิตใต้น้ําและประชาชนโดยรอบ ถือเป็นการร่วมมือแบบบูรณาการกับหน่วยงานต่าง ๆ ในการปฏิบัติภารกิจกู้เรือ ป.อันดามัน 2 ให้สําเร็จลุล่วงด้วยดี
รัฐบาลไทย-ข่าวทำเนียบรัฐบาล-สธ. ชี้แจงข้อสงสัยกรณีการถอนงานวิจัยฟ้าทะลายโจรรักษาโควิด-19 ก่อนตีพิมพ์ในวารสารการแพทย์
วันอังคารที่ 10 สิงหาคม 2564
สธ. ชี้แจงข้อสงสัยกรณีการถอนงานวิจัยฟ้าทะลายโจรรักษาโควิด-19 ก่อนตีพิมพ์ในวารสารการแพทย์
กรมการแพทย์แผนไทยและการแพทย์ทางเลือก ยืนยันว่าเนื้อหางานวิจัยหลักยังเป็นไปตามรายงานฉบับแรก คือ ใช้ป้องกันผู้ติดเชื้อโควิดอาการเล็กน้อย ไม่ให้เกิดภาวะปอดอักเสบ
วันที่ 9 สิงหาคม 2564 พญ.อัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวถึงกรณีการถอนงานวิจัยฟ้าทะลายโจรรักษาโควิด-19 ก่อนตีพิมพ์ในวารสารการแพทย์ ดังนี้
1. ทีมนักวิจัยของกรมการแพทย์แผนไทย ฯ ได้เสนอผลวิจัยในระดับนานาชาติ โดยส่งไปตีพิมพ์ในวารสารวิชาการ เพื่อแบ่งปันเพื่อนนักวิจัยแวดวงอื่น ซึ่งระหว่างรอตีพิมพ์พบว่างานวิจัยมีการคํานวณค่าสถิติผิดพลาด 1 จุด คือ ค่านัยสําคัญทางสถิติ เนื่องจากจํานวนกลุ่มตัวอย่างที่ค่อนข้างน้อย ตอนแรกค่านัยสําคัญทางสถิติอยู่ที่ 0.03 หมายถึงทดลอง 100 ครั้ง ผลลัพธ์คงเดิม 97 ครั้ง เมื่อพิจารณาอีกครั้งพบว่าค่าอยู่ที่ 0.112 หมายถึงทดลอง 100 ครั้ง ผลลัพธ์คงเดิม 90 ครั้ง จึงต้องถอนงานวิจัยออกมา เพราะเป็นเรื่องสําคัญในทางวิชาการ นักวิจัยต้องมีความซื่อสัตย์ต่อผลลัพธ์ และได้นําเอกสารกลับมาแก้ไขให้ถูกต้อง ก่อนส่งกลับไปตีพิมพ์ใหม่ ทั้งในวารสาร medRxiv และวารสาร IJID มิได้ถูกปฏิเสธจากวารสารแต่อย่างใด และเนื้อหางานวิจัยหลักยังเป็นไปตามรายงานฉบับแรก คือ ใช้ป้องกันผู้ติดเชื้อโควิดอาการเล็กน้อย ไม่ให้เกิดภาวะปอดอักเสบ ทิศทางนโยบายการใช้ฟ้าทะลายโจรจึงยังเหมือนเดิม ทั้งการจ่ายยาในระบบการดูแลที่บ้านหรือชุมชน
2. เมื่อเริ่มพบการระบาดของโรคโควิด 19 ซึ่งเป็นโรคใหม่ ยังไม่มียาที่ได้รับรองการรักษาโดยตรง จึงมีการศึกษายาชนิดต่างๆ ที่คาดว่าจะใช้รักษาโควิดได้ กรมการแพทย์แผนไทยฯ ได้ศึกษาฟ้าทะลายโจรที่มีคําตอบระดับห้องทดลองแล้ว โดยศึกษาประสิทธิภาพและความปลอดภัยของฟ้าทะลายโจรสกัดในผู้ป่วยโควิด 19 ที่มีอาการไม่รุนแรงอายุ 18-60 ปี ไม่มีโรคประจําตัว และศึกษาแบบกสุ่มตัวอย่างเปรียบเทียบ 2 กลุ่ม คือ กลุ่มที่ได้รับสารสกัดฟ้าทะลายโจรในปริมาณที่คํานวณสําหรับการรักษา จํานวน 29 ราย และกลุ่มเปรียบเทียบที่ได้รับยาที่ไม่มีสารสกัดฟ้าทะลายโจร (ยาหลอก) 28 ราย พบว่ามีแนวโน้มได้ผลดี ลดการพัฒนาของโรคไม่ให้เดินหน้ารุนแรงขึ้นจนมีปอดอักเสบ
3. ผลการวิจัยพบว่า กลุ่มที่ได้รับสารสกัดฟ้าทะลายโจรไม่พบอาการปอดอักเสบทั้งหมด กลุ่มที่ใช้ยาหลอกมีปอดอักเสบ 3 ราย คิดเป็น 10.7% ขณะที่การคงอยู่ของตัวไวรัสในวันที่ 5 ของกลุ่มที่ได้รับสารสกัดฟ้าทะลายโจรพบตัวไวรัส 10 ราย ส่วนกลุ่มที่ไม่ได้สารสกัดฟ้าทะลายโจร พบตัวไวรัสเกินครึ่งคือ 16 ราย จึงตอกย้ําความเป็นไปได้ของฟ้าทะลายโจรที่มีประสิทธิภาพในการรักษา และไม่พบปัญหาผลกระทบเรื่องตับ ไต และระบบเลือด ถือว่ามีความปลอดภัย จึงผลักดันการศึกษาต่อเนื่อง นําไปสู่ข้อเสนอแนะเชิงนโยบายและการใช้ยา
ทั้งนี้ ในการแก้ไขปัญหา กรมการแพทย์แผนไทยฯ ได้วางแผนทําการวิจัยโดยขยายขนาดตัวอย่างมากขึ้น รวมถึงการเปรียบเทียบกับการรักษามาตรฐานอื่น ซึ่งจะต้องปรับเปลี่ยนตามสถานการณ์ และความรู้ที่เกี่ยวข้องกับโรคโควิด-19 ก็มีการเปลี่ยนแปลงตลอดเวลา ขณะนี้อยู่ระหว่างการยื่นโครงร่างวิจัยเพื่อผ่านคณะกรรมการศึกษาวิจัยในคน นอกจากนี้ จะเชิญชวนทุกภาคส่วน ทั้งภาคปฏิบัติการ รพ. ภาคการศึกษา มหาวิทยาลัย ร่วมมือพัฒนางานวิจัยเต็มรูปแบบ เพื่อเป็นประโยชน์สูงสุดต่อการนําไปใช้จริงในวงกว้างต่อไป
รัฐบาลไทย-ข่าวทำเนียบรัฐบาล-โฆษกฯ เผย "นายก ฯ" ขอบคุณประชาชนวางใจการทำงานของรัฐบาล ในสถานการณ์โควิด-19 และการสู้รบระหว่างยูเครน-รัสเซีย
วันอาทิตย์ที่ 6 มีนาคม 2565
โฆษกฯ เผย "นายก ฯ" ขอบคุณประชาชนวางใจการทํางานของรัฐบาล ในสถานการณ์โควิด-19 และการสู้รบระหว่างยูเครน-รัสเซีย
โฆษกฯ เผย "นายก ฯ"  ขอบคุณประชาชนวางใจการทํางานของรัฐบาล ในสถานการณ์โควิด-19 และการสู้รบระหว่างยูเครน-รัสเซีย  โดยผลสํารวจ SUPER POLL อันดับ 1 ชี้ประชาชนเชื่อมั่นมาตรการช่วยเหลือประชาชนยามวิกฤติ ร้อยละ 82.4
วันที่ 6 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ให้ความไว้วางใจการทํางานของรัฐบาล ซึ่งนายกรัฐมนตรีบริหารจัดการเพื่อรับมือสถานการณ์โควิด-19 ทุกระยะตั้งแต่เริ่มระบาด ทั้งยังติดตามผลกระทบจากวิกฤติการสู้รบระหว่างยูเครน-รัสเซียอย่างใกล้ชิด  โดยเตรียมพร้อมกําลังคน ยา เวชภัณฑ์ วัคซีน ระบบบริการ และการมีส่วนร่วมของภาคส่วนต่างๆ ในการควบคุมการแพร่ระบาดไวรัสโควิด-19 และแม้ว่า ขณะนี้จะพบผู้ติดเชื้อในประเทศเป็นจํานวนมาก แต่สถานการณ์อยู่ในระยะทรงตัวและชะลอการเพิ่มจํานวน กระทรวงสาธารณสุข คาดว่า สถานการณ์การติดเชื้อในประเทศจะดีขึ้นตามลําดับและเข้าสู่การเป็นโรคประจําถิ่นในต้นเดือนกรกฎาคมนี้  พร้อมกันนี้นายกรัฐมนตรียังติดตามผลกระทบจากสถานการณ์ความตึงเครียดของวิกฤติการสู้รบระหว่างยูเครน-รัสเซีย ที่ส่งผลให้พลังงานราคาสูงขึ้น ได้ประชุมและสั่งการให้หน่วยงานที่เกี่ยวข้องเร่งดําเนินการ หามาตรการที่เหมาะสม แบ่งเบาภาระค่าใช้จ่าย และ บรรเทาภาระหนี้สินของประชาชน ขณะเดียวกัน ยังกระตุ้นการลงทุนภาครัฐและเอกชน เพื่อรักษาการจ้างงาน เพิ่มขีดความสามารถในการแข่งขันของประเทศ รวมถึงการเพิ่มโอกาสในการสร้างรายได้ให้แก่ประชาชนอย่างทั่วถึงและเสมอภาค
ล่าสุด ผลสํารวจของซูเปอร์โพล (SUPER POLL) จากการสํารวจระหว่างวันที่ 1-4 มีนาคม จากประชาชนทุกสาขาอาชีพทั่วประเทศจํานวน 1,145 ชี้ ประชาชนมีความเชื่อมั่นต่อรัฐบาลในสถานการณ์วิกฤติโควิด-19 และการสู้รบระหว่างยูเครน-รัสเซีย โดยอันดับ 1 ร้อยละ 82.4 เชื่อมั่นต่อมาตรการช่วยเหลือประชาชนด้านต่าง ๆ ยามวิกฤติ เช่น โครงการคนละครึ่ง อันดับ 2 ร้อยละ 78.5 เชื่อมั่นต่อรัฐบาลในการแสดงท่าทีเป็นกลางทางการเมืองระหว่างประเทศ ยึดหลักมนุษยธรรมสากล เรียกร้องการถอนทหาร และอันดับ 3 ร้อยละ 73.4 เชื่อมั่นต่อรัฐบาลในการจัดการแก้ปัญหาต่าง ๆ ช่วงวิกฤติโควิด-19 และผลกระทบจากการสู้รบระหว่างยูเครน-รัสเซีย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 21,881 ราย จําแนกเป็น ผู้ติดเชื้อในประเทศ 21,747 ราย และผู้ป่วยมาจากต่างประเทศ 134 ราย ผู้เสียชีวิตเพิ่มขึ้น 59 ราย ผู้ที่กําลังรักษาตัว 232,521 ราย และมียอดผู้ที่หายป่วยกลับบ้านแล้ว 21,448 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 803,260 ราย จํานวนผู้ที่หายป่วยสะสมจํานวน 602,445 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 5 มี.ค. 5 รวม 124,843,666 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 53,930,146 โดส ผู้ได้รับวัคซีนเข็มที่ 2 สะสม 49,845,409 โดส ผู้ได้รับวัคซีนเข็มที่ 3 สะสม 19,308,393 โดส และผู้ได้รับวัคซีนเข็มที่ 4 สะสม 1,759,718 โดส
-------------
รัฐบาลไทย-ข่าวทำเนียบรัฐบาล-เตือน! พายุโซนร้อน “มู่หลาน” 11 - 13 ส.ค. 65 ภาคเหนือ - อีสาน - ตะวันออก เสี่ยงฝนตกหนัก น้ำท่วมฉับพลัน น้ำป่าไหลหลาก แจ้งเหตุ - ขอความช่วยเหลือ โทร. 1784
วันพุธที่ 10 สิงหาคม 2565
เตือน! พายุโซนร้อน “มู่หลาน” 11 - 13 ส.ค. 65 ภาคเหนือ - อีสาน - ตะวันออก เสี่ยงฝนตกหนัก น้ําท่วมฉับพลัน น้ําป่าไหลหลาก แจ้งเหตุ - ขอความช่วยเหลือ โทร. 1784
.....
กรมอุตุนิยมวิทยา ออกประกาศ “พายุโซนร้อนมู่หลาน” ซึ่งคาดว่าจะเคลื่อนขึ้นฝั่งบริเวณประเทศเวียดนามตอนบนในวันที่ 11 ส.ค. 65 ส่งผลให้ประเทศไทยมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ และภาคตะวันออก ในช่วงวันที่ 11 – 13 ส.ค. 65 ดังนี้
.
11 ส.ค. 65
ภาคเหนือ : จ.เชียงใหม่ ลําพูน ลําปาง เชียงราย พะเยา น่าน แพร่ และอุตรดิตถ์
ภาคตะวันออกเฉียงเหนือ : จ.เลย หนองบัวลําภู หนองคาย บึงกาฬ อุดรธานี สกลนคร นครพนม ขอนแก่น กาฬสินธุ์ และมุกดาหาร
ภาคตะวันออก : จ.นครนายก ปราจีนบุรี สระแก้ว ระยอง จันทบุรี และตราด
.
12 ส.ค. 65
ภาคเหนือ : จ.แม่ฮ่องสอน เชียงใหม่ เชียงราย ลําพูน ลําปาง พะเยา น่าน แพร่ อุตรดิตถ์ พิษณุโลกตาก สุโขทัย และเพชรบูรณ์
ภาคตะวันออกเฉียงเหนือ : จ.เลย หนองบัวลําภู หนองคาย ขอนแก่น อุดรธานี บึงกาฬ สกลนคร และนครพนม
ภาคตะวันออก : จ.นครนายก ปราจีนบุรี ชลบุรี ระยอง จันทบุรี และตราด
.
13 ส.ค. 65
ภาคเหนือ : จ.แม่ฮ่องสอน เชียงใหม่ เชียงราย ลําพูน ลําปาง พะเยา น่าน แพร่ อุตรดิตถ์ พิษณุโลกตาก สุโขทัย และเพชรบูรณ์
.
ขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม โดยสามารถติดตามประกาศจากกรมอุตุนิยมวิทยาได้ที่ http://www.tmd.go.th หรือ โทร. 0-2399-4012-13 และ 1182 ตลอด 24 ชม. และแจ้งเหตุขอความช่วยเหลือได้ที่ LINE “ปภ.รับแจ้งเหตุ1784” @1784DDPM หรือสายด่วนนิรภัย 1784
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล- ประกาศ ขสมก. ประจำวันที่ 3 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
วันอาทิตย์ที่ 3 ตุลาคม 2564
ประกาศ ขสมก. ประจําวันที่ 3 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
ประกาศ ขสมก. ประจําวันที่ 3 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
1)​ พนักงานขับรถโดยสารธรรมดา สาย 156 เพศชายอายุ 31 ปี
2) พนักงานเก็บค่าโดยสารรถธรรมดา สาย 156 เพศหญิง อายุ 24 ปี
รัฐบาลไทย-ข่าวทำเนียบรัฐบาล-รมว. วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา
วันอังคารที่ 20 กรกฎาคม 2564
รมว. วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา
มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา ภายใต้แนวคิด “ชาวอยุธยา มีวินัย ใส่ใจประโยชน์ส่วนรวม”
วันที่ ๒๐ กรกฎาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดพระนครศรีอยุธยา ภายใต้แนวคิด “ชาวอยุธยา มีวินัย ใส่ใจประโยชน์ส่วนรวม”
โดยมีนายวีระ โรจน์พจนรัตน์ ประธานกรรมการศูนย์คุณธรรมฯ บรรยายพิเศษ “จังหวัดคุณธรรมในสถานการณ์วิกฤติโควิด-19 “ นายภานุ แย้มศรี ผู้ว่าราชการจังหวัดพระนครศรีอยุธยา กล่าวมอบนโยบายการส่งเสริมจังหวัดคุณธรรม "จังหวัดพระนครศรีอยุธยา” รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) บรรยายพิเศษ “การส่งเสริมคุณธรรมวิถีใหม่ สู่การพัฒนาที่ยั่งยืน” มีสํานักงานวัฒนธรรมจังหวัดพระนครศรีอยุธยา และองค์กรภาคีเครือข่ายทางสังคมเข้าร่วม ผ่านระบบการประชุมทางไกลออนไลน์ (Zoom) ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-เตือน! เฝ้าระวังระดับน้ำเจ้าพระยาเพิ่มสูงขึ้น หลังมีฝนตกหนักในพื้นที่ตอนบน
วันจันทร์ที่ 25 กรกฎาคม 2565
เตือน! เฝ้าระวังระดับน้ําเจ้าพระยาเพิ่มสูงขึ้น หลังมีฝนตกหนักในพื้นที่ตอนบน
.....
กรมชลประทาน ออกประกาศแจ้งเตือนระดับน้ําในแม่น้ําเจ้าพระยาจะเพิ่มสูงขึ้น หลังมีฝนตกชุกในพื้นที่ตอนบน โดยคาดว่ามีปริมาณน้ําไหลผ่านเขื่อนเจ้าพระยาในเกณฑ์ 850 - 1,000 ลบ.ม./วินาที ส่งผลให้พื้นที่ริมน้ําด้านท้ายเขื่อนเจ้าพระยา มีระดับน้ําเพิ่มสูงขึ้นจากปัจจุบันอีกประมาณ 60 – 80 ซม. บริเวณพื้นที่ลุ่มต่ํานอกคันกั้นน้ําบริเวณคลองโผงเผง จังหวัดอ่างทอง คลองบางบาล จังหวัดพระนครศรีอยุธยา และตําบลหัวเวียง อําเภอเสนา ตําบลลาดชิด ตําบลท่าดินแดง อําเภอผักไห่ จังหวัดพระนครศรีอยุธยา (แม่น้ําน้อย)
.
ขณะเดียวกันได้เร่งบริหารจัดการน้ําอย่างเต็มศักยภาพ เพื่อลดผลกระทบต่อประชาชนให้มากที่สุด และขอแจ้งเตือน 11 จังหวัดในลุ่มน้ําเจ้าพระยา คือ อุทัยธานี ชัยนาท สิงห์บุรี อ่างทอง พระนครศรีอยุธยา สุพรรณบุรี ลพบุรี ปทุมธานี นนทบุรี สมุทรปราการ กรุงเทพมหานคร รวมถึงประชาชนที่อาศัยอยู่ในพื้นที่ริมสองฝั่งแม่น้ําเจ้าพระยา และแม่น้ําน้อย ขอให้เฝ้าระวังติดตามสถานการณ์อย่างใกล้ชิด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โครงการผลิตต้นกล้ากระท่อมพันธุ์ดี แจกเกษตรกร มุ่งต่อยอดเป็นพืชเศรษฐกิจทางเลือกในอนาคต
วันจันทร์ที่ 18 เมษายน 2565
โครงการผลิตต้นกล้ากระท่อมพันธุ์ดี แจกเกษตรกร มุ่งต่อยอดเป็นพืชเศรษฐกิจทางเลือกในอนาคต
.....
กระทรวงเกษตรและสหกรณ์ จัดทําโครงการถ่ายทอดเทคโนโลยีการผลิตและขยายกระท่อมพันธุ์ดี โดยนําเมล็ดที่ปลอดเชื้อมาเพาะเลี้ยงด้วยวิธีการเพาะเลี้ยงเนื้อเยื่อ เพื่อเพาะพันธุ์กระท่อมพันธุ์ดีไว้ใช้เป็นสมุนไพรในครัวเรือน และนําไปพัฒนาอาชีพเป็นพืชทางเลือกในอนาคต ช่วยสร้างรายได้ให้กับเกษตรกรและชุมชน ซึ่งสอดคล้องกับแผนแม่บทแห่งชาติว่าด้วยการพัฒนาสมุนไพรไทย ปี 60 – 64 เพื่อขับเคลื่อนไปสู่การผลิตพืชเชิงพาณิชย์หรือเป็นพืชเศรษฐกิจทางเลือก
.
โครงการนี้ได้ดําเนินการผลิตต้นกล้ากระท่อมพันธุ์ดี รวมกว่า 210,000 ต้น แจกจ่ายให้กับเกษตรกรและประชาชนที่สนใจ อาทิ สมาชิกศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) จํานวน 30 รายต่อศูนย์ รวม 882 ศูนย์ทั่วประเทศ สมาชิกวิสาหกิจชุมชน/Young Smart Farmer/ Smart Farmer/อาสาสมัครเกษตรหมู่บ้าน หน่วยงานราชการที่มีภารกิจในการส่งเสริมอาชีพการเกษตร และประชาชนทั่วไป
.
ผู้สนใจสามารถติดต่อขอรับต้นกล้ากระท่อมพันธุ์ดีรายละ 3 ต้น ได้ที่จุดบริการพืชพันธุ์ Doae ศูนย์ขยายพันธุ์พืช 10 แห่งทั่วประเทศ ได้แก่ ศูนย์ขยายพันธุ์พืชที่ 1 จังหวัดชลบุรี/ ศูนย์ขยายพันธุ์พืชที่ 2 จังหวัดตรัง/ ศูนย์ขยายพันธุ์พืชที่ 3 จังหวัดนครราชสีมา/ ศูนย์ขยายพันธุ์พืชที่ 4 จังหวัดนครศรีธรรมราช/ ศูนย์ขยายพันธุ์พืชที่ 5 จังหวัดบุรีรัมย์/ ศูนย์ขยายพันธุ์พืชที่ 6 จังหวัดพิษณุโลก/ ศูนย์ขยายพันธุ์พืชที่ 7 จังหวัดมหาสารคาม/ ศูนย์ขยายพันธุ์พืชที่ 8 จังหวัดลําพูน ศูนย์ขยายพันธุ์พืชที่ 9 จังหวัดสุพรรณบุรี และศูนย์ขยายพันธุ์พืชที่ 10 จังหวัดอุดรธานี
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ การดำเนินการส่งมอบบสระเก็บน้ำ และปัจจัยปรับปรุงบำรุงดิน รวมถึงการจัดการฝึกอบรมเกษตรกร ในพื้นที่จังหวัด
วันศุกร์ที่ 27 สิงหาคม 2564
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ การดําเนินการส่งมอบบสระเก็บน้ํา และปัจจัยปรับปรุงบํารุงดิน รวมถึงการจัดการฝึกอบรมเกษตรกร ในพื้นที่จังหวัด
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่ การดําเนินการส่งมอบบสระเก็บน้ํา และปัจจัยปรับปรุงบํารุงดิน รวมถึงการจัดการฝึกอบรมเกษตรกร ในพื้นที่จังหวัดตาก
27 ส.ค. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยผลการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ในส่วนของการดําเนินการส่งมอบบสระเก็บน้ําและสนับสนุนปัจจัยปรับปรุงบํารุงดินให้แก่เกษตรกร จังหวัดตาก ว่า ในเบื้องต้นได้รับรายงานผลการดําเนินงานจากเกษตรและสหกรณ์จังหวัดตาก ร่วมกับผู้อํานวยการสถานีพัฒนาที่ดินตาก และหน่วยงานสังกัดกระทรวงเกษตรและสหกรณ์จังหวัดตาก จัดพิธีส่งมอบบสระเก็บน้ําและปัจจัยปรับปรุงบํารุงดิน ให้แก่เกษตรกรที่เข้าร่วมโครงการ 1 ตําบล 1 กลุ่มเกษตรทฤษฎีใหม่ พื้นที่ตําบลวังประจบ จํานวน 3 ราย ณ แปลงเกษตร บ้านหนองร่ม หมู่ 5 ตําบลวังประจบ อําเภอเมืองตาก จังหวัดตาก โดยมีนายอําเภอเมืองตาก เป็นประธานในพิธี
นอกจากนี้ สํานักงานเกษตรและสหกรณ์จังหวัดตาก ยังได้จัดการฝึกอบรมเกษตรกรโครงการฝึกอบรมเกษตรกร กระบวนการเรียนรู้ครั้งที่ 1 หลักสูตร การขับเคลื่อนภาคการเกษตรตามแนวปรัชญาเศรษฐกิจพอเพียงและเกษตรทฤษฎีใหม่ ภายใต้โครงการ 1 ตําบล 1 กลุ่มเกษตรทฤษฎีใหม่ ครั้งที่ 1 รุ่นที่ 4 ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อําเภอแม่ระมาด หมู่ที่ 4 ตําบลแม่ระมาด อําเภอแม่ระมาด จังหวัดตาก โดยมีเกษตรกรที่เข้าร่วมโครงการฯ และผู้จ้างงานโครงการฯ ในพื้นที่อําเภอแม่ระมาด จังหวัดตาก เข้าร่วมฝึกอบรม จํานวน 34 ราย โดยได้ดําเนินการป้องกันการแพร่ระบาดของเชื้อไวรัสโคโรน่า 2019 ตามมาตรการ D-M-H-T-T-A ของกระทรวงสาธารณสุขอย่างเคร่งครัด
ทั้งนี้ กระทรวงเกษตรและสหกรณ์ พร้อมเร่งรัดการดําเนินการโครงการ 1 ตําบล 1 กลุ่มเกษตรทฤษฎีใหม่ในทุกขั้นตอนการดําเนินงานให้รวดเร็วและมีประสิทธิภาพ เนื่องจากเป็นโครงการที่เกษตรกรจะได้รับประโยชน์ สามารถสร้างรายได้ให้กับครัวเรือนเกษตรกรได้จริง ในช่วงสถานการณ์ภาวะเศรษฐกิจซบเซา และวิกฤตการระบาดของโรคโควิค-19 ในขณะนี้
รัฐบาลไทย-ข่าวทำเนียบรัฐบาล-ธ.ก.ส. จัดงานตลาดนัดเทคโนโลยีและนวัตกรรมเกษตร (Investor Day) นำผลงานวิจัยชั้นนำ ยกระดับภาคเกษตรไทย
วันอังคารที่ 7 ธันวาคม 2564
ธ.ก.ส. จัดงานตลาดนัดเทคโนโลยีและนวัตกรรมเกษตร (Investor Day) นําผลงานวิจัยชั้นนํา ยกระดับภาคเกษตรไทย
ธ.ก.ส. ร่วมกับภาคีเครือข่ายจัดงาน “ตลาดนัดเทคโนโลยีและนวัตกรรมเกษตร” เพื่อส่งเสริมการนําผลงานวิจัย เทคโนโลยีและนวัตกรรม มาใช้ยกระดับให้กับเกษตรกรและผู้ประกอบการ SME เกษตร สู่ความเป็นมืออาชีพ
ธ.ก.ส. ร่วมกับภาคีเครือข่ายจัดงาน “ตลาดนัดเทคโนโลยีและนวัตกรรมเกษตร” เพื่อส่งเสริมการนําผลงานวิจัย เทคโนโลยีและนวัตกรรม มาใช้ยกระดับให้กับเกษตรกรและผู้ประกอบการ SME เกษตร สู่ความเป็นมืออาชีพ พบกับนวัตกรรมการเกษตรสุดล้ํากว่า 50 ผลงาน กิจกรรม Business Matching พร้อมฟังเสวนา “ก้าวข้าม COVID-19 เกษตรกรปรับตัวอย่างไรในยุคเกษตรดิจิทัล” วันที่ 9 ธันวาคมนี้ ฟังชมได้ทาง Facebook Live Page ตลาดนัดเทคโนโลยีและนวัตกรรมเกษตร Investor Day เวลา 08.30 – 16.00 น.
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส. )เปิดเผยว่า ธ.ก.ส. ร่วมกับภาคีเครือข่าย ประกอบด้วย สํานักงานส่งเสริมวิสาหกิจขนาดกลางและขยาดย่อม (สสว.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานเศรษฐกิจดิจิทัล (depa) สํานักงานนวัตกรรมแห่งชาติ (องค์การมหาชน)(NIA)กรมส่งเสริมการเกษตร (สสก.) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และสถาบันการจัดการเทคโนโลยีและนวัตกรรมเกษตร (สท.)จัดกิจกรรมตลาดนัดเทคโนโลยีและนวัตกรรมเกษตร (Investor Day) Smart Matching for Better Togetherเพื่อนําผลงานวิจัย เทคโนโลยีและนวัตกรรมจากส่วนงานภาคีเครือข่าย ไปสู่เกษตรกรและผู้ประกอบการธุรกิจเกษตรให้สามารถเข้าถึงและนําไปใช้ประกอบธุรกิจ และการจับคู่ธุรกิจ (Business Matching)ระหว่างส่วนงานที่มีผลงานวิจัย เทคโนโลยีและนวัตกรรมกับกลุ่มเป้าหมายที่มีความสนใจและความต้องการ อีกทั้งยังเป็นการส่งเสริมการบริหารจัดการพื้นที่เกษตรกรรมโดยใช้ผลงานวิจัย เทคโนโลยีและนวัตกรรมเข้าไปใช้เพื่อพัฒนาภาคการเกษตรสู่การแข่งขันในยุคดิจิทัล
ภายในงานเกษตรกรและผู้ประกอบการธุรกิจเกษตรจะได้พบเจ้าของผลงานเทคโนโลยีและนวัตกรรมทั้งภาครัฐ ภาคเอกชน รวมถึงกิจกรรม Matching แหล่งทุนกับ ธ.ก.ส. โดยดําเนินการจัดงานทั้งในรูปแบบออฟไลน์และออนไลน์ มุ่งหวังให้เกิดการจับคู่และนํานวัตกรรมไปขยายผลเพื่อสร้างความเข้มแข็งทั้งเกษตรกร ผู้ประกอบการ อีกทั้งมีการออกบูธนิทรรศการร่วมกับภาคีเครือข่ายได้แก่ บูธ1) ยุทธศาสตร์รัฐบาล BCG Model 2) ผลงานนวัตกรรมพร้อมใช้จากเครือข่ายร่วมงานกว่า 50 ผลงาน 3) พิมพ์เขียวระบบเกษตรอัจฉริยะ “HandySense” ซึ่งเป็นFree Innovation 4) คูปองส่วนลดการใช้เทคโนโลยีนวัตกรรมจาก depa 5) สินเชื่อจาก ธ.ก.ส. อาทิ สินเชื่อนวัตกรรมดีมีเงินทุน สินเชื่อเสริมแกร่ง SME เกษตร หรือสินเชื่อสําหรับเกษตรกรผู้ได้รับอนุญาตปลูกกัญชา 6) โครงการร่วมทุนกับผู้ประกอบการภาคเกษตรไทย (Venture Capital : VC) และ7) การแก้ปัญหา FTA โคนม โดยนํานวัตกรรมมาขับเคลื่อน รวมทั้งการเสวนาในหัวข้อ “ก้าวข้าม COVID-19 เกษตรกรปรับตัวอย่างไรในยุคเกษตรดิจิทัล” โดยผู้แทนจากเครือข่ายที่ร่วมโครงการและเกษตรกรที่ใช้เทคโนโลยีและนวัตกรรมในการดําเนินงาน
“ธ.ก.ส. ขอเรียนเชิญพี่น้องเกษตรกร ผู้ประกอบการ New Gen หรือ Startup Young Smart Farmer วิสาหกิจชุมชน และภาคีเครือข่าย รับชมกิจกรรมดังกล่าวได้ผ่านFacebook Live ที่เพจตลาดนัดเทคโนโลยีและนวัตกรรมเกษตร Investor Dayในวันพฤหัสบดีที่ 9 ธันวาคม 2564 ตั้งแต่เวลา 08.30 – 16.00 น.” นายธนารัตน์กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณสหรัฐฯ สำหรับการส่งมอบอุปกรณ์เพิ่มเติมเพื่อต่อสู้โรคโควิด-19 สะท้อนถึงมิตรภาพระหว่างทั้งสองประเทศที่ใกล้ชิดมายาวนาน และความมุ่งมั่นร่วมกันในการต่อสู้โรคโค
วันพุธที่ 9 กุมภาพันธ์ 2565
โฆษกรัฐบาลเผย นายกฯ ขอบคุณสหรัฐฯ สําหรับการส่งมอบอุปกรณ์เพิ่มเติมเพื่อต่อสู้โรคโควิด-19 สะท้อนถึงมิตรภาพระหว่างทั้งสองประเทศที่ใกล้ชิดมายาวนาน และความมุ่งมั่นร่วมกันในการต่อสู้โรคโค
โฆษกรัฐบาลเผย นายกฯ ขอบคุณสหรัฐฯ สําหรับการส่งมอบอุปกรณ์เพิ่มเติมเพื่อต่อสู้โรคโควิด-19 สะท้อนถึงมิตรภาพระหว่างทั้งสองประเทศที่ใกล้ชิดมายาวนาน และความมุ่งมั่นร่วมกันในการต่อสู้โรคโควิด-19
วันนี้ (9 ก.พ. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณรัฐบาลสหรัฐฯ และนายไมเคิล ฮีธ อุปทูตรักษาการแทนเอกอัครราชทูตสหรัฐอเมริกาประจําประเทศไทย สําหรับการส่งมอบอุปกรณ์เพิ่มเติมในการตรวจวินิจฉัยและการฉีดวัคซีนมูลค่ากว่า 1.5 ล้านเหรียญสหรัฐ (49.5 ล้านบาท) ให้แก่ประเทศไทยในการต่อสู้โรคโควิด-19 โดยน้ําใจไมตรีของสหรัฐฯ สะท้อนให้เห็นถึงมิตรภาพและความสัมพันธ์อันแน่นแฟ้นของไทย-สหรัฐฯ มาเป็นระยะเวลายาวนาน รวมถึงความมุ่งมั่นของรัฐบาลทั้งสองประเทศที่ต้องการแก้ไขสถานการณ์ของโรคโควิด-19 ร่วมกัน
โฆษกรัฐบาลกล่าวว่า สถานเอกอัครราชทูตสหรัฐฯ ได้ส่งมอบอุปกรณ์ในนามขององค์การเพื่อการพัฒนาระหว่างประเทศของสหรัฐอเมริกา (United States Agency for International Development: USAID) ซึ่งประกอบด้วยน้ํายาตรวจหาเชื้อโควิด-19 ด้วยวิธี RT-PCR และตรวจหาการกลายพันธุ์ด้วยเทคโนโลยี NGS (Next Generation Sequencing) อุปกรณ์สําหรับการฉีดวัคซีน และชุดป้องกันร่างกายส่วนบุคคล โดยส่งมอบให้แก่นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ณ กระทรวงสาธารณสุข เมื่อวันที่ 7 กุมภาพันธ์ 2565 ซึ่ง USAID ได้มอบความช่วยเหลือให้แก่รัฐบาลไทยในการรับมือกับโรคโควิด-19 แล้ว กว่า 12.4 ล้านเหรียญสหรัฐ (409 ล้านบาท) ผ่านหน่วยงานต่าง ๆ ของรัฐบาลสหรัฐฯ พร้อมยังสนับสนุนไทยส่งเสริมศักยภาพในการวินิจฉัยโรคติดเชื้ออุบัติใหม่ ในช่วงแรกของการระบาด มอบอุปกรณ์ป้องกันส่วนบุคคลให้แก่เจ้าหน้าที่สาธารณสุขของไทย สื่อสารข้อมูลสําคัญเกี่ยวกับโรคโควิด-19 แก่แรงงานข้ามชาติและบุคคลในชุมชนที่มีความเสี่ยงสูง รวมถึงเสริมสร้างศักยภาพในการวินิจฉัยและกําลังคนในการตรวจโรค
“การส่งมอบการช่วยเหลือของสหรัฐฯ นับตั้งแต่การบริจาควัคซีนและการส่งมอบอุปกรณ์เพิ่มเติมในครั้งนี้ รวมถึงความช่วยเหลือที่มีมายาวนาน ช่วยเพิ่มขีดความสามารถและความมั่นคงทางด้านสาธารณสุขไทยในการรับมือกับโรคอุบัติใหม่ และจะมีส่วนสําคัญในการลดอัตราการระบาดของโรคโควิด-19 และการตรวจหาการกลายพันธุ์ของเชื้อโควิด-19 ได้อย่างมีประสิทธิภาพมากขึ้น รัฐบาลจะบริหารจัดการอุปกรณ์เพิ่มเติมที่ได้รับนี้อย่างเหมาะสม และเกิดประโยชน์กับประชาชนคนไทยอย่างสูงสุดต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-กรมธนารักษ์รายงานผลการประมูลทรัพย์สินที่ยึดมาจากคดีฟอกเงิน ตามกฎหมาย ปปง. และ ป.ป.ช. ยอดสูงถึงกว่า 3 ร้อยล้านบาท
วันอังคารที่ 15 มิถุนายน 2564
กรมธนารักษ์รายงานผลการประมูลทรัพย์สินที่ยึดมาจากคดีฟอกเงิน ตามกฎหมาย ปปง. และ ป.ป.ช. ยอดสูงถึงกว่า 3 ร้อยล้านบาท
การเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาจากคดีความผิดในการฟอกเงินตามกฎหมาย ปปง. และ ป.ป.ช.ผ่านระบบอิเล็กทรอนิกส์ Treasury e-Auction ยอดพุ่งสูงถึงกว่า 300 ล้านบาท
วันนี้ (วันที่ 15 มิถุนายน 2564) นายยุทธนา หยิมการุณ อธิบดีกรมธนารักษ์ เปิดเผยว่า จากการเปิดประมูลขายที่ราชพัสดุที่ได้มาโดยคําพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาจากคดีความผิดในการฟอกเงินตามกฎหมาย ปปง. และ ป.ป.ช.ผ่านระบบอิเล็กทรอนิกส์ Treasury e-Auction ซึ่งเป็นระบบประมูลทรัพย์ออนไลน์ ผ่านเว็บไซต์ https://auction.treasury.go.th ที่ได้ดําเนินการร่วมกับธนาคารกรุงไทย จํากัด (มหาชน) พัฒนาระบบประมูลขายทรัพย์สินดังกล่าว โดยเปิดประมูลตั้งแต่วันที่ 7 มิถุนายน และปิดการประมูลเมื่อเวลา 12.00 น. ของวันที่ 14 มิถุนายน 2564 ที่ผ่านมา โดยสร้างรายได้จากประมูลทรัพย์สินฯ เกินเป้า ซึ่งตั้งไว้ที่ 250-270 ล้านบาท แต่เมื่อจบการประมูลยอดพุ่งสูงถึงกว่า 300 ล้านบาท
ทั้งนี้ รายการประมูลขายทรัพย์สินดังกล่าวมีจํานวน 151 รายการ 224 แปลง โดยอยู่ในเขตกรุงเทพมหานคร และอีก 21 จังหวัดในหลากหลายภาคทั่วประเทศ อาทิ ชลบุรี เชียงใหม่ ขอนแก่น ภูเก็ต เป็นต้น มีทั้งที่ดินเปล่า ที่ดินพร้อมสิ่งปลูกสร้าง สิ่งปลูกสร้างบนที่ดินอื่น ห้องชุด และอาคารชุด โดยทรัพย์สินดังกล่าวมิได้มีความมุ่งหมายเพื่อใช้ในราชการและกรมธนารักษ์ไม่มีอัตรากําลังคนและงบประมาณในการดูแล บํารุงรักษา กรมธนารักษ์จึงมีแนวทางในการบริหารจัดการโดยการเปิดประมูลเป็นการทั่วไปเพื่อขายทรัพย์สินดังกล่าว ซึ่งนับวันจะมีปริมาณเพิ่มมากขึ้นเรื่อยๆ เพื่อลดภาระในการดูแล และเป็นการเพิ่มรายได้แก่รัฐอีกทางหนึ่งด้วย
นายยุทธนา กล่าวเพิ่มเติมว่า จากรายการประมูลขายทรัพย์สินในครั้งนี้ มีการประมูลได้มากถึง 132 แปลง ซึ่งเหลือเพียง 19 รายการ จะนําไปเปิดประมูลในรอบต่อไปในช่วงเดือนกรกฎาคม 2564 นี้ พร้อมกับทรัพย์สินอื่นๆ ด้วย ผ่านระบบอิเล็กทรอนิกส์ Treasury e-Auction เช่นเดิม เพื่อให้ประชาชนค้นหาและประมูลทรัพย์ที่ต้องการผ่านออนไลน์แบบ Real Time สะดวก รวดเร็ว และโปร่งใส ได้ตลอด 24 ชั่วโมง สําหรับผู้ที่ประสงค์เข้าร่วมประมูลเพื่อลงทะเบียนและเสนอราคาซื้อแต่ไม่มีอุปกรณ์คอมพิวเตอร์ แท็ปเล็ต หรือสมาร์ทโฟน กรมธนารักษ์ได้จัดเตรียมสถานที่ อุปกรณ์คอมพิวเตอร์ พร้อมเครือข่ายเน็ตเวิร์ค ไว้บริการ ณ ส่วนกลางที่กรมธนารักษ์ และสํานักงานธนารักษ์พื้นที่ 76 พื้นที่ทั่วประเทศ
ผู้ที่สนใจเข้าร่วมประมูลในครั้งต่อไป สามารถลงทะเบียนสมัครสมาชิกเข้าร่วมประมูลออนไลน์ได้โดยไม่มีค่าใช้จ่ายในการลงทะเบียนสมาชิก สอบถามรายละเอียดหรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือ Facebook ส่วนประชาสัมพันธ์ กรมธนารักษ์ และ Call center โทร. 0 2059 4999
รัฐบาลไทย-ข่าวทำเนียบรัฐบาล-โฆษกรัฐบาลแจง 1 ต.ค. - 20 พ.ย. 64 รัฐบาลยึดทรัพย์เครือข่ายยาเสพติดแล้วกว่า 258 ล้าน
วันจันทร์ที่ 22 พฤศจิกายน 2564
โฆษกรัฐบาลแจง 1 ต.ค. - 20 พ.ย. 64 รัฐบาลยึดทรัพย์เครือข่ายยาเสพติดแล้วกว่า 258 ล้าน
โฆษกรัฐบาลแจง 1 ต.ค. - 20 พ.ย. 64 รัฐบาลยึดทรัพย์เครือข่ายยาเสพติดแล้วกว่า 258 ล้าน ส่วนปี63"สมศักดิ์"ลุยยึดทรัพย์ขบวนการยาเสพติดได้มากกว่า 7,300 ล้านตามข้อสั่งการ”นายก”มั่นใจ ประมวลกฎหมายยาเสพติดฉบับใหม่ ทําคนไม่กล้าค้ายา
วันนี้ 22 พ.ย. 64 นายธนกร วังคงบุญชนะ โฆษกประจําสํานักนายกรัฐมนตรี กล่าวถึงกรณีที่นายยุทธพงศ์ จรัสเสถียร ส.ส.มหาสารคาม และรองหัวหน้าพรรคเพื่อไทย ระบุว่า ประชาชนฝากให้รัฐบาลของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ทําสงครามกับยาเสพติด และปราบยาเสพติดอย่างจริงจัง ให้เหมือนสมัยรัฐบาลพรรคไทยรักไทยที่ประกาศสงครามกับยาเสพติด เพราะขณะนี้มีนักโทษคดียาเสพติดมากถึง 82% แล้วว่า สาเหตุที่ยาบ้ามีจํานวนมากขึ้น เพราะเทคโนโลยีการผลิต คือเครื่องปั๊มยาผลิตได้เร็วและมากขึ้น มีการใช้ส่วนผสมของสารเคมี ทําให้ผลิตได้หลักล้านเม็ดใน 1 ชั่วโมง นอกจากนี้ ยังมีการ Order ยาเสพติดไปยังประเทศที่ 3 เพิ่มมากขึ้น มีการปรับกลยุทธ์ทั้งรูปแบบการซื้อขายยาเสพติดโดย social media มากขึ้น และการขนส่ง ลําเลียงยาเสพติด มีการซุกซ่อนได้แยบยลมากขึ้น อย่างไรก็ตาม ประมวลกฎหมายยาเสพติดฉบับใหม่ จะมีผลบังคับใช้ในวันที่ 9 ธ.ค. 2564 ซึ่งจะมุ่งเน้นไปที่การยึดทรัพย์ ตัดวงจร ทลายเครือข่ายทั้งระบบ ซึ่งในปีที่ผ่านมาเราได้ดําเนินการนําร่องไปแล้ว โดยยึดทรัพย์ได้มากกว่า 7,300 ล้านบาท
นายธนกร กล่าวอีกว่า ประมวลกฎหมายยาเสพติดฉบับใหม่จะทําให้การทํางานมีประสิทธิภาพมากกว่าเดิม มีการร่วมมือกับหน่วยงานทางด้านการเงินและธนาคาร และยังสามารถยึดทรัพย์ย้อนหลังผู้ค้ายาได้ถึง 10 ปีตามมูลค่าของการค้าที่ทํามา และเรามีปฏิบัติการ "ยุทธการพิทักษ์ไทย ยึดทรัพย์ ตัดวงจรยาเสพติด" และคณะทํางานปฏิบัติการพาลีปราบยา รวมถึงยังมีรางวัลสําหรับผู้แจ้งเบาะแสให้ราชการรู้ในส่วนแบ่งของการยึดทรัพย์ 5% ซึ่งกฎหมายเก่ามีเงินรางวัลน้อยเพราะไปเน้นที่ตัวมูลค่าจํานวนเม็ดยาที่จับได้ อย่างไรก็ตาม ในหลายปีที่ผ่านมา ประเทศไทยสกัดกั้นยาเสพติดผ่านกลไกและความร่วมมือระหว่างประเทศต่างๆ ในอนุภูมิภาคลุ่มแม่น้ําโขง ซึ่งการพัฒนากลไกระบบและการเสริมสร้างความสามารถของผู้ปฏิบัติงาน เป็นประเด็นที่จะต้องให้ความสําคัญ มิใช่เพียงแค่ประเทศไทย แต่ต้องเป็นความร่วมมือระหว่างกลุ่มประเทศสมาชิกอาเซียน โดยมีแผนปฏิบัติการสามเหลี่ยมทองคํา 1511 เป็นกลไกหลักในการยกระดับมาตรการในการสกัดกั้น และยังมีความร่วมมือกับประเทศที่พัฒนาแล้ว ทั้ง สหรัฐ จีน ออสเตรเลีย และเกาหลีใต้อีกด้วย
"การปราบปรามยาเสพติด ตั้งแต่วันที่ 1 ต.ค. - 20 พ.ย. 2564 ยึดทรัพย์เครือข่ายยาเสพติดไปแล้ว 258 ล้านบาท จากเป้าหมาย 10,000 ล้านบาท นอกจากนี้ ในปีที่ผ่านมา นายสมศักดิ์ เทพสุทิน รมว.ยุติธรรม ยังดําเนินการยึดทรัพย์ขบวนการยาเสพติดได้มากกว่า 7,300 ล้านบาทตามข้อสั่งการของนายรัฐมนตรีอีกด้วย โดยประมวลกฎหมายยาเสพติดฉบับใหม่นั้น จะเป็นจุดที่ทําให้คนหวาดกลัวที่จะค้ายา เพราะนอกจากจะถูกจับติดคุกแล้ว ยังโดนยึดทรัพย์จนหมดตัวอีกด้วย ผมอยากให้ทุกท่านช่วยกันแจ้งเบาะแส นอกจากมีรางวัลก้อนโตแล้ว ยังช่วยให้ลูกหลานของเราปลอดภัยอีกด้วย" นายธนกร กล่าว
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ผลักดัน คทช. เป็นกลไกให้ประชาชนมีสิทธิทำกินบนที่ดินถูกกฎหมาย พร้อมพัฒนาระบบ Digital เพิ่มขีดความสามารถช่วยขายออนไลน์ เพื่อขับเคลื่อนประเทศ
วันจันทร์ที่ 13 กันยายน 2564
นายกฯ ผลักดัน คทช. เป็นกลไกให้ประชาชนมีสิทธิทํากินบนที่ดินถูกกฎหมาย พร้อมพัฒนาระบบ Digital เพิ่มขีดความสามารถช่วยขายออนไลน์ เพื่อขับเคลื่อนประเทศ
นายกฯ ผลักดัน คทช. เป็นกลไกให้ประชาชนมีสิทธิทํากินบนที่ดินถูกกฎหมาย พร้อมพัฒนาระบบ Digital เพิ่มขีดความสามารถช่วยขายออนไลน์ เพื่อขับเคลื่อนประเทศ
วันนี้ (13 ก.ย. 64) เวลา 15.05 น. ณ บริเวณทางเชื่อม ตึกภักดีบดินทร์ ทําเนียบรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ภายหลังการประชุมคณะกรรมการนโยบายที่ดินแห่งชาติ (คทช.) ครั้งที่ 2/2564 ว่า คทช. เป็นนโยบายที่สําคัญของรัฐบาลที่ต้องการให้ประชาชนมีสิทธิในการทํากินให้ถูกต้อง โดยเฉพาะพืชผลทางการเกษตรที่จะต้องขึ้นทะเบียน GAP ได้ เพื่อมีที่มาของที่ดินทํากินที่ถูกกฎหมายเพื่อเป็นข้อมูลในการส่งออก โดยให้ คทช. เป็นกลไกช่วยให้หน่วยงานภาครัฐรับรองให้ใช้ที่ดินได้อย่างถูกกฎหมาย เพื่อให้สอดคล้องกับความต้องการของผลิตภัณฑ์ และผลิตผลจากเกษตรกรรมให้มากที่สุด เนื่องจากประเทศเราเป็นประเทศเกษตรกรรม ซึ่งตอนนี้ได้มีผลงานปรากฎแล้วหลายล้านไร่ วันนี้เราจะต้องบริหารที่ดินให้เกิดความเหมาะสม มีประสิทธิภาพและเกิดผลดีกับการประกอบกิจการทั้งภาคการเกษตรและภาคเศรษฐกิจ โดยจะต้องเร่งดําเนินการในทุกจังหวัดให้เร็วที่สุด
นายกรัฐมนตรีกล่าวว่า การดําเนินงานของ คทช. นี้ถือเป็น Hardware ที่จะต้องทํางานควบคู่กับ Software ซึ่งก็คือระบบ Digital ที่จะต้องพัฒนา Platform ต่าง ๆ เพื่อช่วยในด้านการค้าออนไลน์ และการเพิ่มขีดความสามารถ โดยกระทรวงดิจิทัลเพื่อเศรษฐกิจและสังคมจะเป็นผู้ดูแลในภาพรวมในเรื่องของ Big Data ที่อํานวยความสะดวกให้กับประชาชนและลดค่าใช้จ่ายลงได้ โดยที่สําคัญจะต้องระมัดระวังเรื่องการโจรกรรมข้อมูล เพื่อเตรียมพร้อมการขับเคลื่อนไปสู่การใช้ Digital ในการเดินหน้าประเทศไทย
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชวนแท็กซี่ติดตั้งฉากป้องกันโควิดในรถ เตรียมรับเปิดประเทศ 1 พ.ย. นี้
วันอังคารที่ 19 ตุลาคม 2564
ชวนแท็กซี่ติดตั้งฉากป้องกันโควิดในรถ เตรียมรับเปิดประเทศ 1 พ.ย. นี้
....
กรมการขนส่งทางบก เผยความคืบหน้าติดตั้งฉากกั้นอะคริลิกใสภายในห้องโดยสารในรถแท็กซี่ โดยไม่เสียค่าใช้จ่าย เพื่อเว้นระยะห่างระหว่างผู้ขับรถและผู้โดยสาร ลดความเสี่ยงและป้องกันการแพร่กระจายของเชื้อโควิด-19
.
โครงการนี้เริ่มดําเนินการมาตั้งแต่วันที่ 16 ก.ย. 64 สามารถติดตั้งไปแล้ว 2,192 คัน และตั้งเป้าติดตั้งให้ครบ 3,000 คัน ภายใน เดือนต.ค. 64 ให้ทันกับการเปิดประเทศรับนักท่องเที่ยว ในวันที่ 1 พ.ย. 64
.
สําหรับผู้ขับรถแท็กซี่ที่มีความประสงค์จะติดตั้งฉากกั้น สามารถนํารถเข้ามารับการติดตั้งฉากกั้น ณ อาคาร 4 กรมการขนส่งทางบก (จตุจักร) ได้ตลอดเดือนต.ค. นี้ ในวันและเวลาราชการ โดยไม่ต้องลงทะเบียนล่วงหน้า เพียงนําบัตรประจําตัวประชาชนใบอนุญาตขับรถสาธารณะ และสําเนาเล่มคู่มือทะเบียนรถ มาแสดงต่อเจ้าหน้าที่
.
โครงการนี้ถือเป็นหนึ่งในมาตรการช่วยเหลือผู้ประกอบอาชีพขับรถแท็กซี่ และสร้างความมั่นใจในการใช้บริการรถแท็กซี่ให้กับประชาชน โดยกรมขนส่งทางบกจะประเมินผลความพึงพอใจของผู้โดยสารที่ใช้บริการผ่านคิวอาร์โค้ดที่ติดไว้ที่ฉากกั้นในรถแท็กซี่ หากผลตอบรับดี อาจขยายผลติดตั้งเพิ่มเติมสําหรับรถแท็กซี่ที่มีในปัจจุบันด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘รมช.มนัญญา’ หนุนเที่ยวสวนทุเรียนภูเขาไฟศรีษะเกษ เผยผลผลิตทุเรียนภูเขาไฟพร้อมออกสู่ตลาด 7,369 ตัน กระจายผลผลิตขายบนแพลทฟอร์มออนไลน์
วันเสาร์ที่ 21 พฤษภาคม 2565
‘รมช.มนัญญา’ หนุนเที่ยวสวนทุเรียนภูเขาไฟศรีษะเกษ เผยผลผลิตทุเรียนภูเขาไฟพร้อมออกสู่ตลาด 7,369 ตัน กระจายผลผลิตขายบนแพลทฟอร์มออนไลน์
‘รมช.มนัญญา’ หนุนเที่ยวสวนทุเรียนภูเขาไฟศรีษะเกษ เผยผลผลิตทุเรียนภูเขาไฟพร้อมออกสู่ตลาด 7,369 ตัน กระจายผลผลิตขายบนแพลทฟอร์มออนไลน์
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายวิศิษฐ์ศรีสุวรรณ์อธิบดีกรมส่งเสริมสหกรณ์นายอําพันธุ์เวฬุตันติอธิบดีกรมตรวจบัญชีสหกรณ์นายสมบัติตงเต๊ารองอธิบดีกรมวิชาการเกษตรลงพื้นที่ตรวจเยี่ยมการผลิตทุเรียนได้มาตรฐานการปฏิบัติทางการเกษตรที่ดีสําหรับพืช(GAP)และสิ่งบ่งชี้ทางภูมิศาสตร์(GI)ทุเรียนภูเขาไฟศรีสะเกษณแปลงทุเรียนนางสรารีย์โทชัยสวนทับทิมบ้านซําตารมย์ต.ตระกาจอ.กันทรลักษณ์จ.ศรีษะเกษ
รมช.มนัญญากล่าวว่าปี2565จังหวัดศรีสะเกษมีเกษตรกรปลูกทุเรียน2,350รายพื้นที่ปลูกทุเรียน15,111ไร่มีพื้นที่ให้ผลผลิตแล้ว5,721ไร่ยังไม่ให้ผลผลิต9,390ไร่สําหรับทุเรียนภูเขาไฟศรีสะเกษมีพื้นที่ปลูกใน3อําเภอได้แก่อําเภอกันทรลักษณ์อําเภอขุนหาญและอําเภอศรีรัตนะมีพื้นที่ให้ผลผลิต5,596ไร่ผลผลิตจะออกสู่ตลาด7,369ตันคิดเป็นร้อยละ98ของปริมาณผลผลิตทุเรียนทั้งหมดของจังหวัดศรีษะเกษโดยพันธุ์ที่นิยมปลูกมากที่สุดคือพันธุ์หมอนทองนอกจากนี้ยังมีการกระจายผลิตออกสู่ตลาดโดยจําหน่ายผลผลิตผ่านทางช่องทางออนไลน์ทั้งFacebook/Lineและร้านซูเปอร์มาร์เก็ตสหกรณ์ซึ่งในปี2565คาดการณ์สถานการณ์ผลผลิตทุเรียนว่าจะมีพื้นที่ให้ผลผลิตเพิ่มขึ้น2,108ไร่คิดเป็นร้อยละ58มีปริมาณทุเรียนเพิ่มขึ้น2,758ตันคิดเป็นร้อยละ57.8
สําหรับแปลงทุเรียนสวนทับทิมของนางสรารีย์โทชัยพื้นที่13ไร่2งานโดยปลูกทุเรียนพันธุ์หมอนทองพันธุ์ก้านยาวและพันธุ์นกหยิบเพื่อเพิ่มความหลากหลายของสวนทุเรียนได้รับการรับรองGAP 2553ถึงปัจจุบันและสิ่งบ่งชี้ทางภูมิศาสตร์(GI)ทุเรียนภูเขาไฟศรีสะเกษตั้งแต่ปี2562ถึงปัจจุบันและมีการนําระบบQR Traceมาใช้เพื่อสร้างความมั่นใจให้กับผู้บริโภคที่เข้ามาเลือกซื้อทุเรียนภูเขาไฟอีกทั้งยังเป็นสวนท่องเที่ยวเชิงเกษตรสนองนโยบายการท่องเที่ยวแห่งประเทศไทย(ททท.)ของรัฐบาลเป็นตัวแทนของจังหวัดศรีสะเกษ มีทั้งนักท่องเที่ยวชาวไทยและชาวต่างประเทศเข้ามาเยี่ยมชมและเป็นที่ปรึกษาให้กับชาวสวนทุเรียนที่เพิ่งเริ่มปลูกทุเรียนในชุมชนอีกด้วยโดยจังหวัดศรีษะเกษมีเกษตรกรที่ได้รับGAPทุเรียน858รายพื้นที่4,453ไร่
โอกาสนี้รมช.มนัญญาได้พบปะกลุ่มวิสาหกิจชุมชนท่องเที่ยวเชิงเกษตรบ้านซําตารมย์อ.กันทรลักษณ์จ.ศรีษะเกษซึ่งได้มีการรวมกลุ่มของเกษตรกรผู้ปลูกทุเรียนคุณภาพดีในพื้นที่มีสมาชิกในกลุ่ม93รายพื้นที่ปลูกทุเรียนมากกว่า1,000ไร่สามารถกําหนดราคาขายได้เองโดยในปี2564สามารถส่งทุเรียนไปขายยังตลาดองค์การตลาดเพื่อเกษตรกร(ตลาดอ.ต.ก.)และห้างเดอะมอลล์ได้ในราคา170บาทต่อกิโลกรัมและในปี2565ได้รับการติดต่อจากบริษัทผู้ส่งออกสินค้าเกษตรเพื่อขอรับซื้อเนื้อทุเรียนเกรดพรีเมี่ยมจํานวน50ตัน.
รัฐบาลไทย-ข่าวทำเนียบรัฐบาล-กระทรวงแรงงาน ส่งของขวัญปีใหม่ให้ผู้ใช้แรงงาน กู้เงินผ่านสหกรณ์ออมทรัพย์ดอกเบี้ยต่ำ วงเงิน 50 ล้าน
วันเสาร์ที่ 1 มกราคม 2565
กระทรวงแรงงาน ส่งของขวัญปีใหม่ให้ผู้ใช้แรงงาน กู้เงินผ่านสหกรณ์ออมทรัพย์ดอกเบี้ยต่ํา วงเงิน 50 ล้าน
กระทรวงแรงงานมอบความสุขช่วงเทศกาลปีใหม่ ด้วยโครงการเงินกู้เพื่อพัฒนาคุณภาพชีวิตแรงงาน วงเงิน 50 ล้าน ดอกเบี้ยร้อยละ 0.50 ต่อปี ช่วยเหลือผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจ กู้ผ่านสหกรณ์ออมทรัพย์ได้คนละ 1 แสนบาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เทศกาลปีใหม่เป็นเทศกาลแห่งความสุขของพี่น้องแรงงานทุกคน และถือเป็นนิมิตรหมายอันดีในการส่งต่อความสุขให้ผู้ใช้แรงงานรัฐบาลโดยการนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ได้เห็นชอบให้กระทรวงแรงงานจัดหาของขวัญปีใหม่เพื่อบรรเทาความเดือดร้อนและเป็นกําลังใจให้กับพี่น้องผู้ใช้แรงงาน โดยกระทรวงแรงงานได้มอบให้กรมสวัสดิการและคุ้มครองแรงงานออกประกาศคณะกรรมการบริหารกองทุนเพื่อผู้ใช้แรงงาน เรื่อง โครงการเงินกู้เพื่อพัฒนาคุณภาพชีวิตแรงงาน เพื่อช่วยเหลือให้ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการ และรัฐวิสาหกิจสามารถเข้าถึงการบริการเงินกู้ของกองทุนเพื่อผู้ใช้แรงานในการนําไปลงทุนประกอบอาชีพเสริม เพื่อพัฒนารายได้แก่ตนเองและครอบครัว โดยประกาศนี้บังคับใช้ตั้งแต่วันที่ 2 มกราคม พ.ศ. 2565 เป็นต้นไป โครงการนี้มีวงเงินในการดําเนินโครงการ 50 ล้านบาท มีระยะเวลาในการยื่นคําขอกู้ตามโครงการ ตั้งแต่วันที่ 1 มกราคม - วันที่ 31 มีนาคม พ.ศ. 2565 หรือจนกว่าจะมีสหกรณ์ออมทรัพย์ใช้บริการครบตามวงเงินที่กําหนด ซึ่งสหกรณ์ออมทรัพย์ในสถานประกอบกิจการหรือในรัฐวิสาหกิจ สามารถยื่นคําขอกู้เงินจากกองทุนเพื่อผู้ใช้แรงงานตามโครงการนี้ เพื่อนําไปให้บริการเงินกู้แก่ผู้ใช้แรงงานที่เป็นสมาชิกสหกรณ์ออมทรัพย์ ได้ไม่เกินแห่งละ 10 ล้านบาท ในอัตราดอกเบี้ยร้อยละ 0.50 ต่อปี ระยะเวลาการส่งชําระคืนสูงสุดไม่เกิน 3 ปี โดยผ่อนส่งเงินต้นพร้อมดอกเบี้ยเงินกู้เป็นงวดรายเดือน พร้อมกันนี้ผู้ใช้แรงงานที่เป็นสมาชิกสหกรณ์ออมทรัพย์กู้ได้ไม่เกินคนละ 100,000 บาท
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า สหกรณ์ออมทรัพย์ที่ประสงค์เข้าร่วมโครงการ สามารถยื่นคําขอกู้เงินต่อกองทุนเพื่อผู้ใช้แรงงาน โดยมีคณะกรรมการดําเนินงานสหกรณ์ทั้งคณะและผู้ปฏิบัติหน้าที่ผู้จัดการสหกรณ์เป็นผู้ค้ําประกันการกู้เงิน ในส่วนของอัตราดอกเบี้ยเงินกู้ สหกรณ์ออมทรัพย์ที่เข้าร่วมโครงการ ต้องให้บริการเงินกู้กับสมาชิกโดยกําหนดอัตราดอกเบี้ยต่ํากว่าอัตราดอกเบี้ยประเภทเงินกู้สามัญที่เรียกเก็บจากสมาชิกไม่น้อยกว่าร้อยละ 2.25 ต่อปี และในกรณีที่มีปัญหาในการดําเนินการตามประกาศนี้ ให้นําเสนอคณะกรรมการบริหารกองทุนเพื่อผู้ใช้แรงงานพิจารณาเป็นกรณีไป ผลการพิจารณาของคณะกรรมการบริหารกองทุนเพื่อผู้ใช้แรงงานให้ถือเป็นที่สุด ทั้งนี้ หากมีข้อสงสัยเพิ่มเติมสามารถติดต่อ กองสวัสดิการแรงงาน กลุ่มงานกองทุนเพื่อผู้ใช้แรงงาน โทร 0 2660 2180
รัฐบาลไทย-ข่าวทำเนียบรัฐบาล-คำถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษา วันที่ 28 กรกฎาคม พุทธศักราช 2564
วันพุธที่ 28 กรกฎาคม 2564
คําถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษา วันที่ 28 กรกฎาคม พุทธศักราช 2564
คําถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษา วันที่ 28 กรกฎาคม พุทธศักราช 2564 วันพุธที่ 28 กรกฎาคม พ.ศ. 2564 เวลา 08.30 น.
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้าพลเอกประยุทธ์จันทร์โอชานายกรัฐมนตรีในนามของข้าราชการ
และเจ้าหน้าที่ของรัฐทั่วประเทศต่างมีความปลาบปลื้มปีติเป็นล้นพ้นที่ได้มาร่วมกันแสดง
ความจงรักภักดีและถวายสัตย์ปฏิญาณเพื่อเป็นข้าราชการที่ดีและเป็นพลังแผ่นดิน
เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาทวันที่28กรกฎาคมพุทธศักราช 2564นี้
ข้าพระพุทธเจ้าทั้งหลายต่างล้วนสํานึกในพระมหากรุณาธิคุณล้นเกล้าล้นกระหม่อม
หาที่สุดมิได้ที่ใต้ฝ่าละอองธุลีพระบาททรงทุ่มเทพระวรกายกําลังพระปัญญาบําเพ็ญพระราชกรณียกิจนานัปการด้วยพระราชวิริยอุตสาหะเพื่อประโยชน์สุขแห่งปวงประชาและความวัฒนาสถาพรของประเทศชาติยามบ้านเมืองประสบวิกฤติภัยใดทรงห่วงใยอาทรผองพสกนิกร
และได้พระราชทานความช่วยเหลือแก่ผู้ประสบภัยประชาชนผู้ยากไร้เพื่อผ่อนบรรเทา
ความทุกข์ยากเดือดร้อนซึ่งข้าราชการทุกหน่วยงานได้น้อมนํามาประพฤติปฏิบัติตามด้วยใจตระหนักและจงรักภักดีพระบุญญาบารมีแห่งใต้ฝ่าละอองธุลีพระบาทแผ่ไพศาลปกแผ่นดินและอาณาประชาราษฎร์ให้ผาสุกร่มเย็นโดยทั่วกัน
ในโอกาสอันเป็นมงคลยิ่งนี้ข้าพระพุทธเจ้าทั้งหลายขอตั้งจิตอธิษฐานด้วยความจงรักภักดีขออานุภาพแห่งคุณพระศรีรัตนตรัยและอํานาจแห่งสรรพสิ่งศักดิ์สิทธิ์ในสากลโปรดดลบันดาลประทานชัยมงคลให้ใต้ฝ่าละอองธุลีพระบาททรงพระเจริญพร้อมสิริสวัสดิ์พิพัฒนมงคลพระชนมายุยิ่งยืนนานทรงพระเกษมสําราญพระบรมเดชานุภาพและพระบารมีแผ่ไพศาลสถิตเป็นมิ่งขวัญปกเกล้าเหล่าพสกนิกรตราบกาลนาน
ข้าพระพุทธเจ้าขอพระราชทานพระบรมราชานุญาตนําบรรดาข้าราชการและเจ้าหน้าที่ของรัฐกล่าวถวายสัตย์ปฏิญาณเพื่อสนองพระมหากรุณาธิคุณดังต่อไปนี้
“ข้าพระพุทธเจ้า........(ออกนามของผู้กล่าวแต่ละบุคคล)............ขอถวายสัตย์ปฏิญาณว่าจะประพฤติปฏิบัติตนเป็นข้าราชการที่ดีและพลังของแผ่นดินมีความซื่อสัตย์สุจริตเจริญรอยตามเบื้องพระยุคลบาทมุ่งมั่นแน่วแน่แก้ไขปัญหาของประเทศชาติและประชาชนสร้างสรรค์คุณประโยชน์แก่แผ่นดินและดําเนินชีวิตโดยยึดมั่นในหลักธรรมคําสอนแห่งศาสนาตามแนวทางพระบรมราโชวาทตลอดไป”
ด้วยเกล้าด้วยกระหม่อมขอเดชะ
—————
รัฐบาลไทย-ข่าวทำเนียบรัฐบาล-สธ. เผย EU รับรอง Thailand Digital Health Pass ใช้เดินทางเข้าได้ 60 ประเทศ
วันอังคารที่ 15 กุมภาพันธ์ 2565
สธ. เผย EU รับรอง Thailand Digital Health Pass ใช้เดินทางเข้าได้ 60 ประเทศ
.....
กระทรวงสาธารณสุข (สธ.) เผยถึงการใช้ Digital Health Pass บนระบบหมอพร้อม ที่สามารถใช้เดินทางในกลุ่มประเทศสหภาพยุโรป (EU) ได้กว่า 60 ประเทศ/ดินแดน หลังประเทศไทยได้พัฒนาเอกสารรับรองเกี่ยวกับโควิด-19 ให้เท่าเทียมกับเอกสารของ EU (EU Digital COVID Certificate) ซึ่งได้รับการขึ้นทะเบียนเอกสารรับรองฯ เมื่อวันที่ 21 ธ.ค. 64 ที่ผ่านมา
.
ส่งผลให้ผู้ที่อาศัยอยู่ในประเทศไทยสามารถใช้ Thailand Digital Health Pass แสดงสถานะสุขภาพเกี่ยวกับโควิด-19 ก่อนเดินทางสู่กลุ่มประเทศ EU รวมถึงใช้แสดงข้อมูลก่อนเข้าร่วมกิจกรรมต่าง ๆ ในประเทศเหล่านั้น เป็นการอํานวยความสะดวกประชาชนโดยไม่มีค่าใช้จ่ายและไม่ต้องขอเอกสารรับรองอื่น ๆ อีก ขณะที่ สธ. สามารถติดตามและตรวจสอบสถานะสุขภาพของนักเดินทางจากประเทศกลุ่มสหภาพยุโรปที่เดินทางเข้ามาในไทยได้เช่นกัน
.
Thailand Digital Health Pass จะแสดงข้อมูลสําคัญ 2 ส่วน คือ
1.ข้อมูลจําเป็นในการยืนยันตัวตน ได้แก่ ชื่อ - นามสกุล เลขประจําตัวประชาชน อายุ สัญชาติ หมายเลขหนังสือเดินทาง (ถ้ามี)
2.ข้อมูลเกี่ยวกับโควิด-19 ได้แก่ ข้อมูลการฉีดวัคซีน ข้อมูลการตรวจหาเชื้อโควิด ข้อมูลการหายป่วยจากโควิด ในรูปแบบ QR Code ที่มีลายเซ็นอิเล็กทรอนิกส์กํากับ
.
อ่านเพิ่มเติม คลิกhttps://www.thaigov.go.th/news/contents/details/51421
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทย – มาเลเซีย สานต่อความสัมพันธ์และความร่วมมือทางทหารในทุกมิติ
วันจันทร์ที่ 29 สิงหาคม 2565
ไทย – มาเลเซีย สานต่อความสัมพันธ์และความร่วมมือทางทหารในทุกมิติ
บ่ายวันนี้ (26 ส.ค. 65 เวลา 14.00 น.) พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ Dato' Sri Muez bin Abd Aziz (ดาโต๊ะ ซรี มูอีช บิน อับดุล อาซิส) ปลัดกระทรวงกลาโหมมาเลเซีย ณ ห้องพระบารมีปกเกล้า ในศาลาว่าการกลาโหม
ในโอกาสเดินทางเยือนประเทศไทยอย่างเป็นทางการในฐานะแขกของกระทรวงกลาโหมในระหว่าง 26-28 ส.ค. 65 โดยปลัดกระทรวงกลาโหมมีความยินดีที่ทั้งสองประเทศบรรลุผลสําเร็จในการแลกเปลี่ยนการเยือนผู้บังคับบัญชาระดับสูงในทุกระดับ ภายหลังจากที่สถานการณ์การแพร่ระบาดของโรคติดเชื้อไวรัสโคโรนา 2019 มีพัฒนาการที่ดีขึ้น
ทั้งนี้ ไทยมีความร่วมมือทางทหารกับมาเลเซียมากกว่า 70 ปี โดยเริ่มจากการจัดทําความตกลงในการปราบปรามกองโจรคอมมิวนิสต์ของพรรคคอมมิวนิสต์มลายาจนกระทั่งสามารถกวาดล้างสลายพรรคฯเมื่อ ธ.ค. 32 รวมถึงการจัดทําความตกลงว่าด้วยความร่วมมือชายแดนเพื่อส่งเสริมความร่วมมือในด้านความมั่นคงระหว่างกันจนถึงปัจจุบัน และมีความยินดีที่ทั้งสองประเทศมีการจัดการประชุมผ่านกรอบความร่วมมือทวิภาคีที่สําคัญอาทิ คณะกรรมการชายแดนทั่วไป คณะกรรมการระดับสูง คณะกรรมการชายแดนส่วนภูมิภาค และการประชุมประสานงานฝ่ายเสนาธิการระดับอาวุโส ไทย – มาเลเซีย ซึ่งในการประชุมฯ ในห้วงที่ผ่านมาประสบความสําเร็จเป็นอย่างดีโดยส่งผลให้มีการขยายความร่วมมือระหว่างกันอย่างต่อเนื่อง โดยการพบกันของผู้บังคับบัญชาระดับสูงของทั้งสองประเทศในครั้งนี้ ส่งผลให้ความสัมพันธ์และความร่วมมือมีความแน่นแฟ้นและก้าวหน้าในทุกมิติ
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งควบคุมสถานการณ์ระเบิดโรงงานผลิตเม็ดโฟมพลาสติก ซอยกิ่งแก้ว21 อ.บางพลี จ.สมุทรปราการ พร้อมช่วยเหลือประชาชน
วันจันทร์ที่ 5 กรกฎาคม 2564
นายกรัฐมนตรีสั่งเร่งควบคุมสถานการณ์ระเบิดโรงงานผลิตเม็ดโฟมพลาสติก ซอยกิ่งแก้ว21 อ.บางพลี จ.สมุทรปราการ พร้อมช่วยเหลือประชาชน
นายกรัฐมนตรีสั่งเร่งควบคุมสถานการณ์ระเบิดโรงงานผลิตเม็ดโฟมพลาสติก ซอยกิ่งแก้ว21 อ.บางพลี จ.สมุทรปราการ พร้อมช่วยเหลือประชาชน
นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการด่วนให้เจ้าหน้าที่เร่งควบคุมสถานการณ์และสืบหาสาเหตุการระเบิดที่โรงงานหมิงตี้ เคมิคอล ซึ่งเป็นโรงงานผลิตเม็ดโฟมพลาสติก ซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ เมื่อเวลา 03.10 ของคืนวันที่ 5 กรกฎาคมที่ผ่านมา
นายกรัฐมนตรีขอให้เจ้าหน้าที่ที่ปฏิบัติงานในพื้นที่ด้วยความระมัดระวังอย่างยิ่ง หลังรับทราบรายงานเจ้าหน้าที่ดับเพลิง 1 รายเสียชีวิตและมีผู้ได้รับบาดเจ็บสาหัสระหว่างการปฏิบัติหน้าที่ด้วย ทั้งนี้ นายกรัฐมนตรีได้ให้เจ้าหน้าที่กรมป้องกันและบรรเทาสาธารณภัย รวมทั้งหน่วยงานท้องถิ่นเร่งเข้าช่วยเหลืออพยพประชาชนและผู้ได้รับความเสียหาย
โฆษกประจําสํานักนายกรัฐมนตรีเผยว่า ขณะนี้ สํานักงานตํารวจแห่งชาติได้จัดตั้งศูนย์อพยพ รองรับประชาชน ณ โรงเรียนเตรียมปริญญานุสรณ์ องค์การบริหารส่วนตําบลบางพลีใหญ่ และ
วัดสลุด อ.บางพลีใหญ่ โดยขอให้ประชาชนที่อาศัยอยู่ในพื้นที่รัศมีโดยรอบไม่เกิน 5 กิโลเมตรเร่งอพยพออกจากพื้นที่โดยด่วน หากพี่น้องประชาชนในพื้นที่ต้องการขอความช่วยเหลือ หรือสอบถามข้อมูล สามารถโทรมายังสายด่วน 191 และ 1599 ได้ตลอด 24 ชั่วโมง ทั้งนี้ นายกรัฐมนตรีกําชับให้เจ้าหน้าที่กรมป้องกันและบรรเทาสาธารณภัยรวมทั้งหน่วยงานท้องถิ่นเร่งเข้าดูแลประชาชนที่ศูนย์อพยพเพื่อให้การช่วยเหลือในเบื้องต้นด้วย
------------------------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายก ฯ ย้ำความจำเป็นในการเดินหน้ามาตรการเข้มข้น ป้องกันเฝ้าระวัง ฯ ไวรัสโควิด-19 โอมิครอน กำชับ สธ. ตช. เฝ้าระวังกลุ่มบุคคล/กิจกรรม ช่วงปีใหม่ พร้อมตั้งเป้า ปีหน้า เป็นปีแห่งการฉีดวัคซีนบูสเตอร์ สำหรับคนไทย
วันพฤหัสบดีที่ 23 ธันวาคม 2564
โฆษกรัฐบาล เผย นายก ฯ ย้ําความจําเป็นในการเดินหน้ามาตรการเข้มข้น ป้องกันเฝ้าระวัง ฯ ไวรัสโควิด-19 โอมิครอน กําชับ สธ. ตช. เฝ้าระวังกลุ่มบุคคล/กิจกรรม ช่วงปีใหม่ พร้อมตั้งเป้า ปีหน้า เป็นปีแห่งการฉีดวัคซีนบูสเตอร์ สําหรับคนไทย
โฆษกรัฐบาล เผย นายก ฯ ย้ําความจําเป็นในการเดินหน้ามาตรการเข้มข้น ป้องกันเฝ้าระวัง ฯ ไวรัสโควิด-19 โอมิครอน กําชับ สธ. ตช. เฝ้าระวังกลุ่มบุคคล/กิจกรรม ช่วงปีใหม่ พร้อมตั้งเป้า ปีหน้า เป็นปีแห่งการฉีดวัคซีนบูสเตอร์ สําหรับคนไทย
นายธนกร วังบุญคงชนะ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ย้ําให้หน่วยงานด้านสาธารณสุขและเจ้าหน้าที่ตํารวจเพิ่มความถี่และความเข้มข้นในการเฝ้า ระวัง และติดตามนักท่องเที่ยวชาวต่างประเทศ หรือคนไทยที่เดินทางกลับเข้าประเทศ ต้องปฏิบัติตามเงื่อนไขการเข้าประเทศและมาตรการสาธารณสุขที่กําหนด ซึ่งนายกรัฐมนตรีในฐานะผอ. ศบค. ดําเนินทุกมาตรการเพื่อป้องกันและชะลอการแพร่ระบาดไวรัสโควิด-19 โดยเฉพาะสายพันธุ์โอมิครอน ขณะเดียวกัน ก็เร่งฉีดวัคซีนโควิด-19 ต่อเนื่อง ทั้งการฉีดวัคซีนเข็มกระตุ้นในกลุ่มเป้าหมาย กลุ่มเปราะบาง รวมทั้งให้ทําความเข้าใจกลุ่มผู้ที่ปฏิเสธการฉีดวัคซีน เพื่อให้เห็นประโยชน์ของการฉีดวัคซีนด้วย โดยตั้งเป้าหมายให้รณรงค์ให้ปีหน้าเป็นปีแห่งการฉีดวัคซีนบูสเตอร์ หรือวัคซีนเข็มกระตุ้น สําหรับคนไทยด้วย
โดยล่าสุด คณะอนุกรรมการสร้างเสริมภูมิคุ้มกันโรค เห็นชอบ 2 เรื่องหลัก ๆ คือ 1. เห็นชอบฉีดวัคซีนป้องกันโควิดเข็มที่ 4 กระตุ้นภูมิคุ้มกันให้แก่บุคลากรทางการแพทย์และสาธารณสุข และบุคลากรด่านหน้า รวมทั้งกลุ่มผู้ป่วยโรคเรื้อรังที่มีภูมิคุ้มกันต่ํา 2. เห็นชอบให้มีการฉีดวัคซีนป้องกันโควิดแก่เด็กอายุ 5 - 11 ปี โดยเป็นวัคซีนที่ได้รับการอนุมัติจากสํานักงานคณะกรรมการอาหารและยา (อย.) โดยที่ผู้ปกครองและเด็กต้องแสดงความสมัครใจและยินยอม
สําหรับผู้ติดเชื้อรายใหม่วันนี้ มีจํานวน 2,940 ราย จําแนกเป็นผู้ป่วยจากระบบเฝ้าระวังฯ 2,798 ราย ผู้ป่วยจากการค้นหาเชิงรุก 125 ราย ผู้ป่วยภายในเรือนจํา/ที่ต้องขัง 53 ราย หายป่วยกลับบ้าน 2,798 ราย หายป่วยสะสม 2,114,760 ราย (ตั้งแต่ 1 เมษายน) ผู้ป่วยกําลังรักษา 38,314 ราย เสียชีวิตเพิ่ม 30 ราย
“นายกรัฐมนตรียังกล่าวว่า ขณะนี้เป็นช่วงหัวเลี้ยว หัวต่อของสถานการณ์ เป็นช่วงเปลี่ยนผ่านการแพร่ระบาดของสายพันธุ์เดิม คือ เดลต้า ไปสู่โควิด-19 กลายพันธุ์ โอมิครอน ซึ่งกําลังเป็นความท้าทายระบบการป้องกันและควบคุมโรคที่ไทยและทั่วโลกกําลังเผชิญอยู่ รัฐบาลและ ศบค. มีความจําเป็นต้องดําเนินมาตรการเข้มข้น ระงับการเดินเข้าประเทศแบบ Test and Go และ Sandbox ชั่วคราว ซึ่งรัฐบาลเข้าใจและเห็นใจผู้ประกอบการ ภาคเอกชน ที่อาจต้องปรับรูปแบบการประกอบการให้เข้ากับสถานการณ์และความจําเป็นในระยะนี้ ซึ่งทุกฝ่ายต้องช่วยซึ่งกันและกันด้วยการดําเนินกิจกรรมได้ภายใต้มาตรการ COVID Free Setting และขอให้ทุกคนปฏิบัติตาม Universal Prevention อย่างเคร่งครัด รวมถึงตรวจ ATK เป็นระยะ ๆ รัฐบาลพร้อมดูแลพี่น้องประชาชนให้ใช้ช่วงเวลาเทศกาลปลายปีเก่าต้อนรับปีใหม่อย่างมีความสุขและปลอดภัย” โฆษกรัฐบาลกล่าว
.................................